**SalMar** on norjalainen, Oslon pörssissä noteerattu, vuonna 1991 perustettu kalankasvatus- ja jalostusyritys. Se on eräs maailman suurimmista lohenkasvatusyrityksistä. Yhtiön kotipaikka on Frøyan kunnan Kverva. Yhtiön kalankasvatus keskittyy Norjan rannikolla kahdelle seudulle: Keski-Norjan rannikolle Møren ja Romsdalin läänissä sekä pohjoisessa Tromssan ja Finnmarkin lääneihin. Sen kasvatusluvat sallivat noin 69,53 tonnin (MAB) kasvatuksen läntisellä tuotantoalueella ja 38,3 tonnin (MAB) kasvatuksen Pohjois-Norjassa.

Norjan ohella SalMar omistaa lisäksi kalankasvattamoja Islannissa ja Skotlannissa. Sillä on enemmistöomistus (51%) Islannin suurimmasta lohenkasvattajasta Icelandic Salmon AS:sta (joka omistaa 100% Arnarlax Ehf:stä), jonka kasvatusalue sijaitsee Islannin luoteisosan Länsivuonojen seudulla (isl. *Vestfirðir*). SalMar omistaa myös puolet (50%) skotlantilaisesta Norskott Havbruk AS:stä (joka omistaa 100% Scottish Sea Farms Ltd:stä). Se on Iso-Britannian toiseksi suurin lohenkasvattaja, joka tuottaa atlanninlohta Skotlannissa, 
Shetlannissa ja Orkneysaarilla.

Yhtiö myy kalaa ja äyriäisiä sekä kalanjalostustuotteita maailmanlaajuisesti.

Kalankasvatuslautat ulkomerellä
-------------------------------

SalMAr on kehittänyt Akerin kanssa ulkomerellä tapahtuvaan kalankasvatukseen sopivan, tuotantoalueelle hinattavan, hieman öljylauttaa muistuttavan kalankasvatuslautan. Ensimmäinen, Kiinassa rakennettu tuotantolautta on nimetty *Ocean Farm 1*:ksi, ja sen tuotanto alkoi vuonna 2017. Lautan korkeus on 68 metriä, halkaisija 110 metriä ja tilavuus alaslaskettuna 250 000 m3.

Vuonna 2021 tämän pilottilaitoksen raportoitiin käyneen läpi jo kaksi täyttä lohenkasvatuksen tuotantokiertoa ja tuottaneen 10 000 tonnia lohta markkinoille. Ulkomerelle sijoitettavien kalankasvatuslauttojen mahdollisuuksia on pidetty suurina. Toisaalta ratkaisun eettisistä ja ympäristövaikutuksista kiistellään. Vaihtoehdoksi on esitetty esimerkiksi maalle rakennettavia, muusta vesiympäristöstä helpommin erillään pidettäviä kasvatusaltaita.

Yrityksen perustajasta miljardööri
----------------------------------

Lokakuussa 2022 SalMar-yrityskonsernin perustanut ja sen konsernijohtajana toimiva Gustav Witzøe oli talousjulkaisu Kapitalin mukaan omistustensa perusteella miljardööri ja Norjan 6. varakkain ihminen. Hänen varallisuudekseen esitettiin 50,60 miljardia Norjan kruunua (2022). SalMar-yhtiön arvostus on noussut voimakkaasti 2010-luvun ja 2020-luvun alun aikana. Syksyllä 2022 yrityksen osakkeen arvo tosin putosi useita kymmeniä prosentteja. Norjan hallitus kertoi aikovansa verottaa maan yhteisen varallisuuden pohjalta voitoja tekeviä energiantuotannon ja kalankasvatuksen yrityksiä.

Katso myös
----------

* Mowi (aiempi Marine Harvest)
* Lerøy Seafood Group
* Bakkafrost

Lähteet
-------

1. 1 2 3  SalMar ASA SALRF (U.S.: OTC) *WSJ Markets, The Wall Street Journal, wsj.com*. Viitattu 23.10.2022. (englanniksi)
2. 1 2 3 4 5 6  SalMar ASA (SALM.OL) reuters.com. Viitattu 23.10.2022. (englanniksi)
3. 1 2 3 4  About SalMar salmar.no. Viitattu 23.10.2022. (englanniksi)
4. 1 2  Salmar ASA bloomberg.com. Viitattu 23.10.2022. (englanniksi)
5. 1 2 3  Aslak Berge: Offshore fish farming rigs: "The potential is enormous" *salmonbusiness.com*.  1.3.2021. Viitattu 23.10.2022. (englanniksi)
6. 1 2  Matthew Wilcox: Offshore farming joint venture for SalMar and Aker *salmonbusiness.com*.  26.8.2021. Viitattu 23.10.2022. (englanniksi)
7. 1 2  Ashifa Kassam: Offshore fish farms: a new wave of food production … or the ‘wild west’ of ocean pollution? *theguardian.com*.  20.7.2022. Viitattu 23.10.2022. (englanniksi)
8. 1 2  Salmar set for world's first offshore fish farm *thefishsite.com*.  8.7.2017. Viitattu 23.10.2022. (englanniksi)
9. 1 2  Salmar strengthens focus on offshore fish farming (julkaisun riippumattomuutta alan yrityksistä ei ole selvitetty) *fishfocus.co.uk*.  2021. Viitattu 23.10.2022. (englanniksi)
10. ↑  Gustav Witzøe, Gründer og konsernsjef SalMar *Kapital, kapital.no*. Viitattu 23.10.2022. (norjaksi)
11. ↑  Norway to hike taxes by $3 billion on power firms, fish farms  28.9.2022. reuters.com. Viitattu 23.10.2022. (englanniksi)


|  |  |  |  |  |  |
| --- | --- | --- | --- | --- | --- |
| 

| * n
* k
* m
Norja OBX-indeksi |
| --- |
|  |
| 
* Aker BP
* Autostore Holdings
* DNB
* Equinor
* Frontline
* Golden Ocean Group
* Kahoot!
* Kongsberg Group
* Mowi
* MPC Container Ships
* NEL
* Nordic Semiconductor
* Norsk Hydro
* Norwegian Air Shuttle
* Orkla
* Petroleum Geo-Services
* REC Silicon
* SalMar
* Schibsted
* Storebrand
* Subsea 7
* Telenor
* Tomra Systems
* Vår Energi
* Yara

 |
|  |
| Päivitetty: 8. maaliskuuta 2023 |

 |



|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet Muokkaa Wikidatassa | 
* VIAF

 |

 |